APROBACIÓN DEFINITIVA DO ACORDO DE MODIFICACIÓN DA ORDENANZA FISCAL REGULADORA DA TAXA POR AUTORIZACIÓN DE OBRAS E ACTUACIÓNS NAS ZONAS DE INFLUENCIA DAS ESTRADAS PROVINCIAIS.
ADMINISTRACIÓN LOCAL — Provincial — Deputación Provincial (Ordenanzas e Regulamentos, 24/01/2020)

O Pleno da Deputación Provincial de Pontevedra na sesión extraordinaria que tivo lugar o día 13 de setembro de 2019, aprobou inicialmente o expediente de modificación da Ordenanza fiscal reguladora da taxa por autorización de obras e actuacións nas zonas de influencia das estradas provinciais. Esta modificación afectou os artigos 2 e 8 da Ordenanza co obxecto de establecer, no momento de esixir a taxa, unha diferenciación dos tipos de informes emitidos polo Servizo de Infraestruturas e Vías Provinciais e tamén para modificar o período de referencia na determinación da validez dos documentos de autoliquidación. Os artigos 2 e 8 quedaron redactados das seguinte forma: Constitúe o feito impoñible da taxa a actividade provincial, técnica e administrativa, tendente a informar e/ou verificar se os actos de edificación e máis o uso do solo se axustan ou cumpran os requisitos previstos nas disposicións legais e regulamentarias reguladoras do uso dos terreos situados en zonas de influencia das vías públicas provinciais. Non estarán suxeitas ao pagamento da taxa as solicitudes de información de carácter xeral en relación coa normativa vixente para poder realizar unha determinada actuación ou aquelas nas que se solicita un uso puntual da estrada para algunha actuación especial (exemplo: festas ou probas deportivas). 1.—A taxa xestionarase en réxime de autoliquidación cando o servizo se preste a solicitude do interesado, practicándose a correspondente liquidación cando se preste de oficio.2.—As persoas interesadas presentarán a solicitude segundo o modelo normalizado, sinalando o tipo de actuación de entre as opcións existentes. Unha vez se valide a citada solicitude, xerarase automaticamente a taxa autoliquidable para a cal as persoas interesadas terán un prazo de 30 días para formalizar o pagamento. Non se admitirán a trámite as solicitudes respecto das cales non se acredite o pago.3.—Se o servizo responsable detectase durante a tramitación da solicitude que as taxas aboadas non corresponden coa solicitude presentada, notificarase á persoa interesada un cargo complementario, que no caso de non formalizarse implicará o arquivo da solicitude.4.—Cando os servizos provinciais comproben que se están exercendo actos suxeitos a gravame, sen a preceptiva autorización, considerarase o acto de comprobación como a iniciación do trámite desta última, con obriga do suxeito pasivo de satisfacer a taxa liquidada e notificada pola administración.5.—Unha vez se realicen as tramitacións oportunas, o Servizo de Infraestruturas e Vías Provinciais emitirá unha resolución sobre a solicitude que poderá ser estimatoria ou desestimatoria. No caso de que a solicitude teña carácter desestimatorio non se devolverán as taxas aboadas polas persoas interesadas.” En cumprimento do disposto no artigo 17 apartados 1 e 2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, o acordo de aprobación inicial do expediente de modificación da ordenanza fiscal reguladora da taxa por autorización de obras e actuacións nas zonas de influencia das estradas provinciais someteuse a información pública mediante un anuncio publicado no Boletín Oficial da Provincia de Pontevedra, número 177 de data 16 de setembro de 2019, e nos diarios de maior tirada da provincia de Pontevedra polo prazo de trinta días hábiles, iniciándose dita exposición pública o día 17 de setembro de 2019 e finalizando o día 28 de outubro de 2019 (ambos inclusive). Unha vez finalizado o período de exposición pública e ao non presentarse reclamacións, reparos ou observacións dentro do prazo mencionado, enténdese definitivamente aprobado o acordo de modificación da ordenanza fiscal reguladora da taxa por autorización de obras e actuacións nas zonas de influencia das estradas provinciais. De conformidade co establecido no artigo 17.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, unha vez introducidas as modificacións aprobadas polo Pleno, que entrarán en vigor ao día seguinte da publicación deste anuncio no Boletín Oficial da Provincia de Pontevedra, procédese a continuación a publicar o texto íntegro da devandita ordenanza. O Pleno da Deputación Provincial de Pontevedra, no uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril (LRBRL) e o artigo 132 do RDL 2/2004, de 5 de marzo (TRLRHL), e de conformidade co disposto nos artigos 15 ó 19 do TRLRHL, acorda a imposición e ordenación da taxa por autorización de obras e demais actuacións nas zonas de influencia das estradas provinciais. Constitúe o feito impoñible da taxa a actividade provincial, técnica e administrativa, tendente a informar e/ou verificar se os actos de edificación e máis o uso do solo se axustan ou cumpran os requisitos previstos nas disposicións legais e regulamentarias reguladoras do uso dos terreos situados en zonas de influencia das vías públicas provinciais. Non estarán suxeitas ao pagamento da taxa as solicitudes de información de carácter xeral en relación coa normativa vixente para poder realizar unha determinada actuación ou aquelas nas que se solicita un uso puntual da estrada para algunha actuación especial (exemplo: festas ou probas deportivas). 1.—Son suxeitos pasivos desta taxa, en concepto de contribuíntes, as persoas físicas ou xurídicas e as entidades ás que se refire o artigo 35.4 da Lei 58/2004, do 17 de decembro (LXT), que soliciten ou resulten beneficiadas ou afectadas polos servizos ou actividades ás que fai referencia o artigo anterior.2.—Terán, en todo caso, a condición de substitutos do contribuínte os construtores e contratistas das obras.1.—Responderán solidariamente das obrigas tributarias do suxeito pasivo as persoas físicas e xurídicas ás que se refiren os artigos 41 e 42 da Lei xeral tributaria.2.—Serán responsables subsidiarios os administradores das sociedades e os síndicos, interventores ou liquidadores das quebras, concursos, sociedades e entidades en xeral, nos supostos e co alcance sinalado no artigo 43 da Lei xeral tributaria. A cota tributaria que procede abonar en concepto de taxa por prestación do servizo de informe ou autorización de obras e actuacións nas zonas de influencia das estradas provinciais, determinarase en función do tipo de actividade solicitada: a).—Taxa unitaria por actividade de 30,00 €, para todas as solicitudes de informe e para as solicitudes de autorización relativas a: b).—Taxa unitaria por actividade de 160,00 €, para as solicitudes relativas a: Só se admitirán as que veñan establecidas en normas con rango de lei ou deriven de tratados ou acordos internacionais.1.—Devéngase a taxa e nace a obrigación de contribuír cando se inicie a actividade que constitúe o seu feito impoñible. Entenderase iniciada esta actividade na data de presentación da oportuna solicitude de autorización de obra ou actuación se o suxeito pasivo formulase expresamente esta última.2.—Cando as obras ou as actuacións se iniciasen ou executasen sen obter a autorización necesaria a taxa devengarase unha vez iniciada efectivamente a actividade provincial conducente a determinar se a obra en cuestión é ou non autorizable, independentemente das actuacións sancionadoras e/ou de restablecemento da legalidade que, no seu caso, correspondan.3.—A obriga de contribuír, unha vez nacida, de ningún modo se verá afectada pola denegación da autorización ou pola concesión desta, condicionada á modificación do proxecto presentado, nin pola renuncia ou desistencia do solicitante unha vez concedida a licencia.1.—A taxa xestionarase en réxime de autoliquidación cando o servizo se preste a solicitude do interesado, practicándose a correspondente liquidación cando se preste de oficio.2. As persoas interesadas presentarán a solicitude segundo o modelo normalizado, sinalando o tipo de actuación de entre as opcións existentes. Unha vez se valide a citada solicitude, xerarase automaticamente a taxa autoliquidable para a cal as persoas interesadas terán un prazo de 30 días para formalizar o pagamento. Non se admitirán a trámite as solicitudes respecto das cales non se acredite o pago.3.—Se o servizo responsable detectase durante a tramitación da solicitude que as taxas aboadas non corresponden coa solicitude presentada, notificarase á persoa interesada un cargo complementario, que no caso de non formalizarse implicará o arquivo da solicitude.4.—Cuando os servizos provinciais comproben que se están exercendo actos suxeitos a gravame, sen a preceptiva autorización, considerarase o acto de comprobación como a iniciación do trámite desta última, con obriga do suxeito pasivo de satisfacer a taxa liquidada e notificada pola administración.5.—Unha vez se realicen as tramitacións oportunas, o Servizo de Infraestruturas e Vías Provinciais emitirá unha resolución sobre a solicitude que poderá ser estimatoria ou desestimatoria. No caso de que a solicitude teña carácter desestimatorio non se devolverán as taxas aboadas polas persoas interesadas.1.—As persoas interesadas en obter informe ou autorización para realizar as obras, a utilización privativa, o aproveitamento especial nos terreos situados nas zonas contiguas ás estradas provinciais ou a prórroga dunha autorización concedida presentarán preferiblemente por vía electrónica, a solicitude correspondente, na que se inclúe a autoliquidación da taxa, a través do formulario normalizado dispoñible na Sede electrónica da Deputación de Pontevedra, https://sede.depo. gal.2.—A presentación electrónica será obrigatoria para as administracións públicas, as persoas xurídicas, as entidades sen personalidade xurídica e as persoas representantes dunha das anteriores. Se algunha destas persoas interesadas presenta a súa solicitude e autoliquidación presencialmente, requiriráselle para que a emende a través da súa presentación electrónica. Para estes efectos, considerarase como data de presentación da solicitude aquela na que fose realizada a emenda.3.—Aquelas persoas interesadas non obrigadas á presentación electrónica, opcionalmente, poderán presentar as solicitudes e autoliquidacións presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible a través da Sede electrónica da Deputación de Pontevedra.4.—Para a presentación das solicitudes e autoliquidación da taxa, a sede electrónica da Deputación de Pontevedra admite os certificados electrónicos do sistema Cl@ve que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNI-e). 1.—Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: 2.—No caso de que as persoas interesadas se opoñan ás devanditas consultas, deberán indicalo no cadro correspondente habilitado no formulario de inicio e achegar os documentos correspondentes.3.—Excepcionalmente, no caso de que algunha circunstancia imposibilitase a obtención dos citados datos poderase solicitar ás persoas interesadas a presentación dos documentos correspondentes.1.—As notificacións de resolucións e actos administrativos practicaranse preferentemente por medios electrónicos e, en todo caso, cando as persoas interesadas resulten obrigadas a recibilas por esta vía. As persoas interesadas que non estean obrigadas a recibir notificacións electrónicas deberán manifestar expresamente a modalidade escollida para a notificación (electrónica ou en papel). No caso de persoas interesadas obrigadas a recibir notificacións só por medios electrónicos deberán optar en todo caso pola notificación por medios electrónicos, sen que sexa válida, nin produza efectos no procedemento, unha opción diferente.2.—As notificacións electrónicas practicaranse a través de Carpeta Cidadán e de Dirección Electrónica Habilitada única. Ambos sistemas son accesibles desde a sede electrónica da Deputación de Pontevedra (https://sede.depo. gal). 3.—As notificacións entenderanse practicadas no momento no que se produza o acceso ao seu contido, entendéndose rexeitada cando transcorresen dez días naturais desde a posta a disposición da notificación sen que se acceda ao seu contido.4.—O sistema remitirá ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.5.—Se o envío da notificación electrónica non fose posible por problemas técnicos, a Deputación de Pontevedra practicará a notificación polos medios previstos na normativa reguladora do procedemento administrativo común. En todo o relativo á cualificación das infraccións tributarias, así como das sancións que a estas lles correspondan en cada caso, estarase ó disposto no artigo 77 e seguintes da Lei xeral tributaria.1.—Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar o presente procedemento, verificar os datos e documentos que a persoa interesada declare na súa solicitude para comprobar a exactitude dos mesmos e levar a cabo todas as actuacións administrativas que, no seu caso, se deriven.2.—A lexitimación para o tratamento dos datos basease no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal.3.—Os datos persoais obtidos neste procedemento serán obxecto de comunicación ás Administracións públicas no exercicio das súas propias competencias ou cando sexa necesario para que os cidadáns poidan acceder de forma integral á información relativa a unha materia.4.—As persoas interesadas poderán acceder, rectificar e suprimir os seus datos, así como exercitar outros dereitos ou revocar o consentimento segundo o previsto en https://depo.gal/proteccion-de-datos/exercicio-de-dereitos.Primeira.— A exacción desta taxa será compatible coa de expedición de documentos e a taxa pola utilización privativa ou aproveitamento especial dos bens de dominio público provincial. Segunda.— A presente ordenanza será de aplicación a todos os procedementos que se inicien a partir da súa entrada en vigor. Coa entrada en vigor da presente ordenanza quedará derrogada a Ordenanza reguladora da taxa por autorización de obras e outros aproveitamentos situados nas zonas contiguas ás estradas provinciais, publicada no Boletín Oficial de Pontevedra nº 246 de data 23 de decembro de 2004. A presente ordenanza entrará en vigor ao día seguinte da súa publicación no Boletín Oficial da Provincia de Pontevedra, permanecendo en vigor ata a súa modificación ou derrogación.” Contra este acordo poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O que se fai público para xeral coñecemento e efectos. Pontevedra, 8 de novembro de 2019.—O deputado delegado área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O secretario, Carlos Cuadrado Romay.